Komission kertomus Euroopan parlamentille ja neuvostolle - Varojärjestelmä nro 1/2002 /* SEK/2002/0208 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE - Varojärjestelmä nro 1/2002 SISÄLLYSLUETTELO 1. Määrärahat 2. Kuukausittaisten menojen kokonaiskehitys 3. Määrärahojen alustava käyttö 4. Selvitysosa 5. Päätelmät Liite 1: Vuoden 2002 menoprofiilien laatimista koskeva asiakirja 1. Johdanto 2. Laskentamenetelmä -Yleissääntö 3 Poikkeuksia yleissäännöstä Liite 2: Menoprofiili 2002 - kumulatiiviset prosenttiosuudet 1. Määrärahat 1.1. Rahoitusnäkymien otsakkeen 1 (Maatalous) talousarviomäärärahat vuonna 2002 1.1.1. Hyväksytty talousarvio Parlamentin puhemiehen joulukuussa 2001 hyväksymät talousarviomäärärahat ovat rahoitusnäkymien otsakkeen 1 osalta 44 255,08 miljoonaa euroa (mukaan lukien luvun B0-40 24,9 milj. euroa) [1]. [1] Lukuun ottamatta rahoitusvaraukseen otettua 250 miljoonan euron määrärahaa (B1-6). Määrärahat: - YMP-menot-alaotsakkeen (alaotsake 1a, joka koskee osastoja B1-1-B1-3) määrärahat ovat 39 660,08 miljoonaa euroa eli 2 331,9 miljoonaa euroa alle 6. toukokuuta 1999 tehdyssä toimielinten välisessä sopimuksessa [2] vahvistetun enimmäismäärän, [2] Euroopan parlamentin, neuvoston ja komission välillä 6. toukokuuta 1999 tehty toimielinten välinen sopimus talousarviota koskevasta kurinalaisuudesta ja talousarviomenettelyn parantamisesta (1999/C 172/01). - maaseudun kehittäminen -alaotsakkeen (alaotsake 1b, joka koskee osastoa B1-4) määrärahat ovat 4 595,0 miljoonaa euroa, mikä vastaa toimielinten välisen sopimuksen enimmäismäärää. Lukuun B0-40 (alustavat määrärahat) otetut 24,9 miljoonan euron määrärahat ovat käytettävissä vasta siirron jälkeen. Nämä määrärahat varattiin tietyille alamomenteille seuraavissa luvuissa: >TAULUKON PAIKKA> 1.1.2. Budjettimenettely Alustava talousarvioesitys (ATE) Komissio laati vuoden 2002 ATE:n ja teki sitä koskevan ehdotuksen budjettivallan käyttäjälle toukokuussa 2001. EMOTR:n tukiosastolle ehdotetut määrärahat olivat yhteensä 46 221,8 miljoonaa euroa, joista 41 626,8 miljoonaa oli alaotsakkeelle 1a (jolloin ero 41 992 milj. euron enimmäismäärään oli 365,2 milj. euroa) ja 4 595 miljoonaa euroa alaotsakkeelle 1b (vastaa enimmäismäärää). Talousarvioesitys (TAE) Neuvosto hyväksyi vuoden 2002 TAE:n heinäkuussa 2001. Siinä vähennettiin alaotsakkeen 1a määrärahoja 200 miljoonan euron tasaleikkauksella ja poistettiin ehdotettu 1 000 miljoonan euron erityisvaraus, joka oli tarkoitettu BSE:hen ja suu- ja sorkkatautiin liittyviin ylimääräisiin markkina- ja eläinlääkintätoimenpiteisiin. EMOTR:n tukiosaston kokonaismäärärahat olivat siis 45 021,8 miljoonaa euroa. Määrä koostui 40 426,8 miljoonasta eurosta alaosakkeelle 1a ja 4 595,0 miljoonasta eurosta alaotsakkeelle 1b. Oikaisukirjelmä Komissio hyväksyi ATE:n oikaisukirjelmän nro 2/2002 vuoden 2001 lokakuun lopussa. Siinä otettiin huomioon maatalous- ja naudanlihamarkkinoiden sekä BSE:n ja suu- ja sorkkataudin tilanteen kehitys sekä myös äskettäin annettu maatalouslainsäädäntö. Näistä tekijöistä johtuva määrärahatarve oli 44 250,8 miljoonaa euroa, mikä vähensi varojen tarvetta 1 971 miljoonaa euroa ATE:en verrattuna. Se koski alaotsakkeessa 1a 39 655,8 miljoonaa euroa, mikä oli enimmäismäärän alapuolella ja alaotsakkeessa 1b 4 595,0 miljoonaa euroa, mikä vastasi enimmäismäärä. Vuoden 2002 talousarvion hyväksyminen Kolmen toimielimen välisen sovittelun jälkeen vuoden 2002 talousarvio on seuraavanlainen: - alaotsakkeessa 1a päätettiin 4,5 miljoonan euron lisäyksestä oikaisukirjelmään nro 2/2002 nähden; se koostui 2,5 miljoonasta eurosta mehiläistenhoidolle ja 2 miljoonasta eurosta YMP:n yleisötiedotukseen; määrärahat ovat 39 660,08 miljoonaa euroa, mikä on 2 331,9 miljoonaa euroa Berliinissä vahvistetun enimmäismäärän alapuolella; - alaotsakkeelle 1b myönnettiin komission pyytämät 4 595,00 miljoonaa euroa; nämä määrärahat vastaavat enimmäismäärää. 2. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioissa 16. päivästä lokakuuta 30. päivään marraskuuta 2001 toteutettuja menoja. Tämän kertomuksen liitteessä selvitetään menoprofiilin laatiminen yksityiskohtaisesti. 2.1. Alaotsake 1a: YMP >TAULUKON PAIKKA> 2.2. Alaotsake 1b: Maaseudun kehittäminen >TAULUKON PAIKKA> 3. Määrärahojen alustava käyttö >TAULUKON PAIKKA> 4. SELVITYSOSA 4.1. Määrärahojen täytäntöönpano tammikuussa 2002 Talousarvion määrärahojen täytäntöönpano rahoitusnäkymien otsakkeen 1 osalta tammikuussa 2002 (jäsenvaltioiden menot 16. lokakuuta 2001 - 30. marraskuuta 2001) on 16 563,8 miljoonaa euroa eli 37,4 prosenttia määrärahoista. Menot ovat: - 15,5 miljoonaa euroa indikaattorin alapuolella alaotsakkeessa 1a (EMOTR:n tukiosaston perinteiset ja eläinlääkintämenot), - 66,9 miljoonaa euroa indikaattorin alapuolella alaotsakkeessa 1b (maaseudun kehittäminen). 4.2. Valuuttoihin vaikuttavat tekijät Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2001 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. 4.3. Markkinoihin vaikuttavat tekijät Alaotsake 1a Alaotsakkeen 1a täytäntöönpanovauhti oli yleisesti ottaen indikaattorin tasolla. Vaikka ero on yleisellä tasolla merkityksetön (-15,5 milj. euroa vastaa -0,1 % talousarviosta), se on joidenkin lukujen kohdalla suurempi ja edellyttää näin ollen seuraavia selvityksiä: >TAULUKON PAIKKA> Varainhoitovuoden alussa suurin osa tämän luvun maksuista liittyy suorien tukien maksuihin, jotka on suoritettava 16. marraskuuta 2001 ja 31. tammikuuta 2002 välisenä aikana. Määrärahojen ylikäyttö indikaattoriin nähden merkitsee sitä, että jotkut jäsenvaltiot (Tanska ja Saksa) ovat nopeuttaneet näiden tukien maksuvauhtia. Ylikäyttö on väliaikaista, ja jäsenvaltioiden ilmoitusten perusteella se näyttää tasaantuvan seuraavien kahden kuukauden kuluessa. >TAULUKON PAIKKA> Indikaattori alittui, koska jotkut jäsenvaltiot (Italia ja Espanja) viivästyttivät oliiviöljyn tuotantotuen ennakkomaksuja. Tilanteen odotetaan tasaantuvan tulevina kuukausina tässä toimenpiteessä tuettavien määrien perusteella. >TAULUKON PAIKKA> Määrärahoissa oli ylikäyttöä indikaattoriin nähden, koska Espanja näyttää nopeuttaneen puuvillatuen ennakoiden maksua. >TAULUKON PAIKKA> Määrärahoissa oli ylikäyttöä indikaattoriin nähden, koska Italia näyttää nopeuttaneen tupakkapalkkion ennakoiden maksua. 5. PÄÄTELMÄT Määrärahojen täytäntöönpano 31. tammikuuta 2002 Määrärahojen täytäntöönpano tammikuussa 2002 (jäsenvaltioiden menot 16. lokakuuta 2001 - 31. marraskuuta 2001) on 16 563,8 miljoonaa euroa eli 37,4 prosenttia määrärahoista. Menot ovat - alaotsakkeessa 1b 15,5 miljoonaa euroa indikaattorin alapuolella, - alaotsakkeessa 1b 66,9 miljoonaa euroa indikaattorin alapuolella. Yleisellä tasolla tosiasiallisten menojen ja indikaattorin välinen ero on merkityksetön. Erot yksittäisissä luvuissa ovat suurempia, mutta niiden ennakoidaan olevan väliaikaisia ja johtuvan ensisijaisesti jäsenvaltioiden maksuvauhdista, mikä vaikuttaa kyseisten lukujen täytäntöönpanoasteeseen. LIITE 1 Menoprofiilin laatimisesta varainhoitovuodeksi 2002 1. Johdanto Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 7 artiklan säännöksissä komissio velvoitetaan panemaan täytäntöön tehokas varojärjestelmä EMOTR:n tukiosaston menojen kehityksen osalta kullekin talousarvion luvulle. Tätä varten se esittää Euroopan parlamentille ja neuvostolle kuukausikertomuksia tosiasiallisten menojen kehityksestä suhteessa määriteltyyn menoprofiiliin. Komissio laatii profiilit kullekin talousarvion luvulle niin pian kuin talousarviota koskevat tiedot ovat käytettävissä. Ne perustuvat tapauksen mukaan kolmen edeltävän vuoden kuukausittaisten menojen keskiarvoon. 2. LASKENTAMENETELMÄ - YLEISSÄÄNTÖ Käytetyssä menetelmässä profiilit muodostetaan luvuittain alamomenteista saatujen tietojen perusteella seuraavasti (katso liite 1): a) Kolmen edellisen varainhoitovuoden menot mukautetaan tarvittaessa tulevan varainhoitovuoden budjettinimikkeistöön. b) Kunkin päätetyn varainhoitovuoden osalta lasketaan profiili kumulatiivisina prosenttiosuuksina talousarvion alimmalla tasolla (alamomentti tai momentti). c) Kunkin budjettikohdan pitkän ajan profiili vastaa kunkin varainhoitovuoden vastaavien kuukausien prosenttiosuuksien aritmeettista keskiarvoa. d) Kertomalla näin saatu prosenttimäärä kyseisen varainhoitovuoden budjettikohdan määrärahoilla saadaan määrättynä aikana normaaliksi katsottava menojen määrä alamomentille. e) Ylemmällä tasolla indikaattori saadaan laskemalla yhteen perustasojen määrät (luku = kunkin alamomentin määrien summa). Näiden määrien prosenttiosuuksista suhteessa kunkin luvun talousarvioon saadaan kyseisen luvun osalta profiili. Siinä otetaan näin huomioon alempien tasojen painotus (momentit ja alamomentit). Jos sääntelyn mukaisille maksuille on asetettu määräaikoja, profiilin on vastattava näitä määräaikoja. 3. Poikkeuksia yleissäännöstä Profiili laaditaan yleensä edellä 2 kohdassa esitettyjen sääntöjen mukaan. Tästä säännöstä on kuitenkin poikettava erityisesti seuraavissa tapauksissa: a) Jos jonkin budjettikohdan pitkän ajan tiedoissa on täysin tilapäisiä piirteitä, tehdään tarvittavat oikaisut. b) Jos jonkin budjettikohdan varainhoitovuotta koskevia tietoja pidetään edustavampina kuin pitkän ajan profiilia, profiili lasketaan kyseisen varainhoitovuoden perusteella. c) Jos jonkin budjettikohdan pitkän ajan tiedot eivät erityisistä tapahtumista johtuen vastaa menojen ennustettavaa aikataulua (uusi kohta, sääntelyn sekä maksun määräaikojen muutokset) laaditaan uusia seikkoja sisältäviin oletuksiin perustuva teoreettinen profiili. d) Ottaen huomioon, että varainhoitovuoden lopussa tapahtuvalla arvonalennuksella on huomattava vaikutus menojen aikatauluun ja että kyseinen arvonalennus vaihtelee suuresti varainhoitovuodesta toiseen, julkisen varastoinnin menoja koskevien alamomenttien osalta on laskettava pitkän ajan profiili, jossa tämä jätetään ottamatta huomioon. Kyseistä arvonalennusta koskeva budjettiarvio vuoden 2002 osalta on sisällytetty varainhoitovuoden viimeisen kuukauden ennustettavissa oleviin menoihin, jolloin saadaan kyseisten budjettikohtien lopullinen profiili. e) Sellaisten alamomenttien osalta, jotka liittyvät takaisinperintään petos- tai väärinkäytöstapauksissa, on järkevintä laatia lineaarinen profiili, ottaen huomioon, kuinka vaikeasti ennakoitavissa petokset ja väärinkäytökset ovat. Seuraavassa selvitetään näitä poikkeuksia kunkin kyseisen alamomentin osalta. Luku 10 - Peltokasvit B1-1040 - Tuki maissin perusviljelyalan tuottajille B1-1041 - Tuki viljan tuottajille maissin perusviljelyalan ulkopuolella B1-1042 - Tuki soijapapujen sekä rapsin ja auringonkukan siementen tuottajille B1-1043 - Tuki herneiden, härkäpapujen ja makean lupiinin tuottajille B1-1044 - Tuki muun kuin kuitupellavan siementen tuottajille B1-1045 - Ylimääräinen tuki durumvehnälle: perinteiset alueet B1-1047 - Tuki nurmisäilörehulle B1-1049 - Vapaaehtoinen kesanto B1-1050 - Tuki maissin perusviljelyalan tuottajille B1-1051 - Tuki viljan tuottajille maissin perusviljelyalan ulkopuolella B1-1052 - Tuki soijapapujen sekä rapsin ja auringonkukan siementen tuottajille B1-1053 - Tuki herneiden, härkäpapujen ja makean lupiinin tuottajille B1-1054 - Tuki muun kuin kuitupellavan siementen tuottajille B1-1056 - Ylimääräinen tuki durumvehnälle: perinteiset alueet B1-1057 - Ylimääräinen tuki durumvehnälle: muut kuin perinteiset alueet B1-1058 - Tuki nurmisäilörehulle B1-1060 - Hehtaaritukeen liittyvän maan viljelykäytöstä poistaminen Asetuksessa (EY) N:o 1251/1999 muutetaan markkinointivuoden 2000/2001 ja sitä seuraavien markkinointivuosien maksuaikoja, ja sen vuoksi kolmen edellisen varainhoitovuoden keskiarvo ei ole uudessa tilanteessa edustava. Menoprofiili on sen vuoksi laadittu vuoden 2001 perusteella. Luku 12 - Oliiviöljy B1-1210 - Tuotantotuki Sääntöihin vuonna 2000 tehtyjen muutosten vuoksi profiili laaditaan yksinomaan varainhoitovuosien 2000 ja 2001 tietojen perusteella. B1-1239 - Muut varastointina toteutettavat interventiot Vuosi 2001 ei ole edustava, koska vuoden alussa ei ollut varastoja. Profiili laaditaan sen vuoksi lineaarisesti koko vuodeksi. B1-129 - Muut interventiot Vuoden 1999 menoprofiili eroaa merkittävästi kahteen edelliseen varainhoitovuoteen nähden tavalla, jota ei voida pitää edustavana. Profiili laaditaan näin ollen varainhoitovuosien 2000 ja 2001 perusteella. Luku 15 - Hedelmät ja vihannekset B1-1509 - Muut Koska tähän alamomenttiin otettujen menojen muodostus on muuttunut, vuotta 2002 koskeva profiili laaditaan seuraavasti: 5 prosenttia marraskuussa, 5 prosenttia joulukuussa ja loppuosa lineaarisesti tammikuusta lokakuuhun. B1-1515 - Korvaukset sitrushedelmien jalostuksen edistämiseksi Maksuaikataulun muutosten vuoksi profiili on laadittava varanhoitovuosien 2000 ja 2001 perusteella. Luku 16 - Viinialan tuotteet B1-1611 - Viinin tislaus Vuoden 2000 elokuussa voimaan tulleiden uusien sääntöjen vuoksi profiili laaditaan yksinomaan varainhoitovuoden 2001 tietojen perusteella. B1-1625 - Yksityisen varastoinnin tuki Koska kyseessä on vuonna 2001 käyttöön otettu uusi toimenpide, vuodeksi 2002 on laadittu lineaarinen profiili. B1-164 - Lopullista viininviljelyaloista luopumista koskevat palkkiot Vuoden 1999 menoprofiili eroaa merkittävästi kahteen edelliseen varainhoitovuoteen nähden tavalla, jota ei voida pitää edustavana. Menoprofiili on siis laadittava varainhoitovuosien 2000 ja 2001 perusteella. B1-165 - Viinitarhojen rakenneuudistukseen ja uusiin lajikkeisiin siirtymiseen liittyvät toimet Koska menojen maksamisen ennakoidaan alkavan lokakuussa tehtyjen päätösten vuoksi tammikuussa ja koska asetuksessa säädetään menojen ilmoittamisesta viimeistään 30. kesäkuuta, profiili on laadittu lineaarisesti tammikuusta kesäkuuhun. Luku 17 - Tupakka B1-175 - Yhteisön tutkimus- ja tiedotusrahasto Vuoden 1999 menoprofiili eroaa merkittävästi kahteen edelliseen varainhoitovuoteen nähden tavalla, jota ei voida pitää edustavana. Menoprofiili on siis laadittava varainhoitovuosien 2000 ja 2001 perusteella. Luku 20 - Maito ja maitotuotteet B1-2071 - Lisämaksut Vuoden 1999 profiili eroaa merkittävästi kahteen edelliseen vuoteen nähden tavalla, jota ei voida pitää edustavana. Menoprofiili on siis laadittava varainhoitovuosien 2000 ja 2001 perusteella. B1-2099 - Muut Koska kyseessä ovat kertamaksut, on laadittava lineaarinen profiili. Luku 21 - Naudanliha B1-2110 - Yksityinen varastointi Marraskuusta maaliskuuhun laaditaan lineaarinen profiili, koska kaikkien menojen odotetaan toteutuvan ennen vuoden 2002 maaliskuuta. B1-2111 - Julkiseen varastointiin liittyvät tekniset kulut B1-2112 - Julkiseen varastointiin liittyvät rahoituskulut B1-2113 - Muut julkiseen varastointiin liittyvät kulut Varainhoitovuotta 2001 ei voida pitää edustavana, koska vuoden alussa ei ollut varastoja. Varainhoitovuoden 2002 profiili laaditaan lineaarisesti, koska vuoden alussa on varastoja ja koska ostojen ja myyntien ennakoidaan olevan vähäisiä varainhoitovuoden 2002 kuluessa. B1-2114 - Varastojen arvon aleneminen Koska kaikkien ostojen odotetaan toteutuvan ennen 30. kesäkuuta 2002, profiili laaditaan lineaarisesti marraskuusta kesäkuuhun 80 prosentille talousarviosta. Jäljelle jäävän 20 prosentin ennakoidaan toteutuvan lokakuussa lisäarvonalennuksen vuoksi. B01-2124 - Teurastuspalkkiot Profiili perustuu varainhoitovuoteen 2001, jota voidaan pitää ainoana edustavana vuotena. B1-2128 - Lisämaksut Koska kyseessä on vuonna 2001 aloitettu uusi toimenpide, profiili laaditaan ainoastaan varainhoitovuoden 2001 perusteella. B1-2129 - Muut interventiot Koska toimenpide päättyy joulukuussa 2002, marraskuusta maaliskuulle on laadittu lineaarinen profiili 80 prosentille talousarviosta. Jäljelle jäävä 20 prosenttia jaetaan lineaarisesti huhtikuusta lokakuuhun. Luku 22 - Lampaan- ja vuohenliha B1-2220 - Uuhi- ja vuohipalkkiot B1-2221 - Kiinteämääräinen lammas- ja vuohipalkkio epäsuotuisilla ja vuoristoisilla alueilla Alan uudistuksen vuoksi vuoden 2002 talousarvio sisältää vain ennakon toisen erän ja vuoden 2001 palkkion jäljellä olevan erän. Koska varainhoitovuoden 2001 menot alamomentin B1-2220 alakohdissa 011, 012 ja 026 vastaavat myös ennakon toista erää sekä vuoden 2000 jäljellä olevaa erää, alamomentin B1-2220 profiili on laadittu vuoden 2001 perusteella, mutta ainoastaan ottaen huomioon kyseiset alakohdat. Myös alamomentin B1-2221 osalta profiili perustuu vuoteen 2001, mutta ainoastaan ottaen huomioon alamomentin B1-2221 alakohdat 010 ja 026, koska näiden alakohtien menot vastaavat ennakon toista erää ja vuoden 2000 jäljellä olevaa erää. Luku 23 - Sianliha B1-2300 - Sianlihan vientituet Vuoden 1999 menoprofiili eroaa merkittävästi kahteen edelliseen varainhoitovuoteen nähden tavalla, jota ei voida pitää edustavana. Menoprofiili on siis laadittava varainhoitovuosien 2000 ja 2001 perusteella. B1-232 - Muut eläintuotteita koskevat toimet Toimet aloitettiin varainhoitovuonna 1998. Varainhoitovuosi 1999 ei myöskään ole edustava, koska silloin maksettiin uusia ohjelmia sekä vanhojen ohjelmien jäljellä olevia määriä. Profiili laaditaan näin ollen varainhoitovuosien 2000 ja 2001 perusteella. Luku 30 - Tuet tietyille maataloustuotteiden jalostuksessa saataville tavaroille B1-3000 - Tuki viljoille, jotka viedään alkoholijuomina Koska lainsäädäntöä muutettiin heinäkuussa 2000, on aiheellista, että profiili perustuu yksinomaan varainhoitovuoteen 2001. Luku 33 - Eläinlääkintä- ja kasvinsuojelutoimenpiteet B1-330 - Eläintautien hävittämis- ja seurantaohjelmat B1-331 - Muut eläinlääkintäalan toimet B1-332 - Eläinlääkintäalan hätärahasto B1-333 - Kasvinsuojelutoimet Koska kyseessä ovat suorat tuet, profiili laaditaan vuoden 2002 menoarvioiden perusteella. B1-333A - Kasvinsuojelutoimet - Hallinnolliset menot Koska kyseessä ovat hallinnolliset menot, alamomenttia ei ole otettu huomioon profiilia laadittaessa. Luku 36 - Valvonta- ja torjuntatoimet emotr:n tukiosaston alalla B1-3601 - Viinitilarekisteri Pitkän aikavälin vertailukohteen puuttuessa profiili laaditaan lineaarisesti koko varainhoitovuodeksi. B1-3602 - Muut toimenpiteet Koska vuoden 2002 toimintaohjelmille myönnettäviä määriä koskeva päätös tehdään yleensä helmikuussa, menot arvioidaan 100-prosenttisiksi maaliskuusta alkaen. B1-361A - Valvonta- ja torjuntatoimet: yhteisön suorat maksut; hallinnolliset menot Koska kyseessä ovat hallinnolliset menot, alamomenttia ei ole otettu huomioon profiilia laadittaessa. Luku 38 - Myynninedistämistoimet B1-3801 - Toimet kolmansissa maissa Uutta sääntelypuitetta ei ole vielä hyväksytty. Sen vuoksi lineaarinen profiili heinäkuusta lokakuuhun on soveltuvin. B1-3820 - Yhteistä maatalouspolitiikkaa koskevat tiedotustoimet Profiili on laadittu varainhoitovuoden 2001 perusteella, koska vuonna 1999 ei ollut menoja, ja vuoden 2000 menojen määrä poikkeaa huomattavasti vuodesta 2001. Luku 39 - Muut toimenpiteet B1-3900 - Maatalouden valuuttatuki Vuosi 1999 ei ole edustava, koska se oli toimenpiteen aloitusvaihetta. Profiili laaditaan näin ollen varainhoitovuosien 2000 ja 2001 perusteella. Luku 40 - maaseudun kehittäminen B1-4000 - Maatilainvestoinnit B1-4010 - Nuorten viljelijöiden aloitustuki B1-4020 - Koulutus Uusi toimenpide: profiili laaditaan varainhoitovuoden 2001 menojen aikataulun perusteella. B1-4030 - Varhaiseläke (uusi järjestelmä) Sovelletaan aiemman järjestelmän profiilia. Kyseinen järjestelmä on sisältynyt vuodesta 2001 alkaen tähän alamomenttiin. B1-4040 - Epäsuotuisat alueet Uusi toimenpide: profiili laaditaan varainhoitovuoden 2001 menojen aikataulun perusteella. B01-4050 - Maatalouden ympäristötoimenpiteet (uusi järjestelmä) Sovelletaan aiemman järjestelmän profiilia. Kyseinen järjestelmä on sisältynyt vuodesta 2001 alkaen tähän alamomenttiin. B1-4060 - Maataloustuotteiden jalostuksen ja kaupan pitämisen parantaminen Uusi toimenpide: profiili laaditaan varainhoitovuoden 2001 menojen aikataulun perusteella. B01-4070 - Metsätalous Sovelletaan aiemman järjestelmän profiilia. Kyseinen järjestelmä on sisältynyt vuodesta 2001 alkaen tähän alamomenttiin. B1-4071 - Metsätalous (uusi järjestelmä, muut) B01-4080 - Tärkeimmät maataloutta koskevat toimenpiteet B1-4081 - Muut toimenpiteet B01-4091 - Arviointi B1-4092 - Siirtymätoimenpiteet Uusi toimenpide: profiili laaditaan varainhoitovuoden 2001 menojen aikataulun perusteella. >TAULUKON PAIKKA>